  Наталья Тетерина Сюмси ёросысь «Жингыриос» нылкышно ансамбль удмурт кырӟанъя «Элькуновидение-2018» вожвылъяськонын «Узы-боры» кырӟан быдэстоз. Со сярысь ивортодэтъя «Удмуртия» агентстволы кырӟанлэн авторез но коллективлэн кивалтӥсез Александр Возисов вераз. Солэн кылъёсызъя, лулчеберет удысын со ог 20 ар пала ужа ни, та дыре Сюмсиысь клубын калык коллективлэн кивалтӥсез луыса тырше, ачиз ик кырӟанъёс но гожъя. Тазэ ужзэ крезьгурчи «Узы-боры» ёрос праздниклы кылдытӥз. Удмурт кырӟанъя «Жингыриос» коллективез «Элькуновидение» вожвылъяськонэ ыстыны клублэн кивалтӥсез ӵектӥз. Нылкышно ансамбль 10 арлэсь ятыр кырӟа ни. Отчы пӧртэм арлыдъем но пӧртэм удысын ужась нылкышноос пырисько, шуэ Александр Возисов. Ветло 10 кузя кышномуртъёс, пӧлазы егитъёс но вань. Одӥг но профессионал ӧвӧл, ваньмыз ужасьёс но кин пенсиын. Кырӟанэз яратӥсьёс люкасько Александр Возисов, «Жингыриос» ансамбльлэн кивалтӥсезКоллективлэн кивалтӥсез пусъе, азьвыл аръёсы со кивалтэм улсын «Элькуновидение» конкурсэ Сюмси ёрослэсь «Родные напевы» ансамбль но солистка Татьяна Ипатова пыриськизы. Жаляса верано, кырӟасьёс финалэ ӧз потэ. Судъясьёс соку минусовкалы саклык висъяны куризы. Таяз радэ сюмсиос янгышъёссэс тупатыны тыршизы. Таяз арын милемлы минусовка Анатолий Эркишев гожтӥз, умой-умой минусовка. Оозьы ик «Эксклюзив» калык коллектив эктоз. Нош ми кырӟаломы Александр Возисов, «Жингыриос» ансамбльлэн кивалтӥсезТодэ вайытом, та дыре «Элькуновидение-2018» вожвылъяськонэ Эгра каргуртысь, Эгра ёросысь, Дэри, Алнаш, Можга, Юкаменск, Сюмси ёросъёсысь куриськонъёс вуизы. Озьы ик мылкыдзэс веразы Балезино но Вотка ёрос, Можга кар. Тегъёс: Лулчеберет Сюмси Удмуртия кырӟан Элькуновидение  